OKRESNÁ PROKURATÚRA LEVICE 
Šafárikova 7, 934 01 Levice 1

Číslo: 2 Pv 200/15/4402	Levice 28.07.2016 
EEČ: 2-31-61-2016

U Z N E S E N I E

Trestná vec:	obv. XXXXX 
Trestný čin:	Prečin Poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 11.6.2015 spisová značka 2 Pv 200/15/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v presne nezistenom čase a dni na jeseň roku 2014 v intraviláne mesta Tlmače – Lipník

- na ulici Lipová postriekal sprejmi rôznych farieb, ktoré si priniesol so sebou, fasádu na dvoch stenách budovy garáže bez súpisného čísla, postavenej na parcele č. 5999/492, kde na celú plochu zadnej steny o rozmere 3 x 2,5 m a na celú plochu bočnej steny  o rozmere 5,3 x 2,5 m vytvoril nápis „OBS“, čím tak poškodenému XXXXX spôsobil škodu vo výške 311,25 €,

- na Námestí odborárov postriekal sprejmi rôznych farieb, ktoré si priniesol 
so sebou, fasádu bočnej steny na budove obchodného centra LIPA č. 49, postavenej na parcele č. 5976/284, kde v prednej spodnej časti steny vytvoril nápis „OBS“ 
na ploche o rozmere 3x0,8 m a na konci tej istej steny vytvoril nápis „OBS“ o rozmere 6 x 3,5 m, čím tak poškodenej spoločnosti XXXXX spôsobil škodu vo výške 351,00 €. 

Uznesením prokurátora Okresnej prokuratúry XXXXX zo dňa 11.6.2015, spisová značka 2 Pv 200/15/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Prokurátor okresnej prokuratúry v Leviciach uznesením sp. zn. 2 Pv 200/15/4402 zo dňa 11. 06. 2015 podľa § 216 odsek 1 Trestného poriadku podmienečne zastavil trestné stíhanie obvineného XXXXX, stíhaného pre prečin poškodzovania cudzej veci podľa § 246 odsek 1 Trestného zákona, ktorého sa 
dopustil na skutkovom základe uvedenom vo výrokovej časti tohto uznesenia.   

	Podľa § 216 odsek 2 Trestného poriadku obvinenému určil skúšobnú dobu v trvaní 12 mesiacov, ktorá začala plynúť od právoplatnosti uznesenia o podmienečnom zastavení trestného stíhania, t. j. od 25. 06. 2015 a uplynula 25. 06. 2016.  Po uplynutí skúšobnej doby boli na obvineného vyžiadané aktuálne správy a charakteristiky, ako aj odpis registra trestov.

	Z jednotlivých správ vyplynulo, že obvinený XXXXX v súčasnosti nie je trestne stíhaný, v priebehu skúšobnej doby sa nedopustil žiadneho priestupku 
a nebol odsúdený za trestný čin. 

           Spôsobenú škodu nahradil v celom rozsahu ešte pred rozhodnutím o podmienečnom zastavení trestného stíhania uvedením pomaľovaných stien 
do pôvodného stavu.

	Na základe uvedených skutočností je možné konštatovať, že obvinený XXXXX viedol v priebehu skúšobnej doby riadny život.

	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

 	Vzhľadom na uvedené skutočnosti, z ktorých vyplýva, že obvinený XXXXX splnil podmienky osvedčenia sa v skúšobnej dobe v zmysle § 217 odsek 1  Trestného poriadku, som rozhodla tak, ako je to uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

XXXXX
prokurátorka